**Krāslavas Sporta skolas atklātās sacensības vieglatlētikā**

**U20, U18 un U16 vecuma grupām**

**NOLIKUMS**

**Mērķis un uzdevumi.**

1. Gatavoties Latvijas čempionātam telpās U20 un U18 grupām;
2. Veicināt sportistu rezultātu izaugsmi;
3. Popularizēt vieglatlētiku Krāslavas novadā, veicināt veselīgu dzīvesveidu.

**Sacensību laiks un vieta.**

**Laiks**: 2018.gada 20.janvāris plkst. 11:00

**Vieta**: Krāslavas Sporta skolā, Pils 5a, Krāslava.

**Sacensību vadība.**

Sacensības organizē Krāslavas Sporta skolas vieglatlētikas nodaļa.

Sacensību galvenais tiesnesis Viktors Beinarovičs.

No 1.līdz 19.janvārim kontaktpersona Inese Umbraško (tālr. 26127076).

**Sacensību dalībnieki.**

Sacensībās uzaicināti dalībnieki no Daugavpils, Rēzeknes, Ludzas, Preiļu un Dagdas novada Sporta skolām:

U20 vecuma grupa – 1999./2000.g.dz. jaunieši un jaunietes;

U18 vecuma grupa - 2001/2002.g.dz. jaunieši un jaunietes;

U16 vecuma grupa – 2003./2004.g.dz. jaunieši un jaunietes.

**Sacensību programma.**

60m, augstlēkšana, tāllēkšana, lodes grūšana (svari atbilstoši LČ noteiktajiem),

3 apļi (apmērām 280m) pa sporta zāli. /Skriešanai pa zāli nodrošināt sportistiem tīrus apavus./

Papildus U16 grupā jaunietēm - 60m/b (13.00; 8.00) un trīssoļlēkšana.

**Pieteikumi.**

Sacensībām pieteikties līdz 17.janvārim plkst. 24:00, sūtot e-pastu uz adresi: sportaskola@kraslava.lv

**Vērtēšana un apbalvošana**

Katrā disciplīnā apbalvo pirmo trīs vietu ieguvējus ar diplomiem un medaļām. Sacensību vērtīgāko rezultātu uzrādījušie sportisti, katrā vecuma grupā atsevišķi jauniešiem un jaunietēm, tiek apbalvoti ar piemiņas kausu.

**Finansiālie noteikumi.**

Sacensību rīkotājs sedz organizēšanas izdevumus, nodrošina ar ģērbtuvēm, dušām un pirmo medicīnisko palīdzību.

Komandējošā organizācija sedz ceļa izdevumus.

**Citi nosacījumi.**

Katram dalībniekam atļauts piedalīties trijās disciplīnās.

3 apļu skriešanā drīkst piedalīties tikai ar tīriem zāles sporta apaviem.

**Dalībniekus ārpus konkurences pieteikt NEDRĪKST.**

**Izmaiņas sastāvos iesniegt sacensību dienā galvenajam tiesnesim līdz plkst. 10:30 sūtot sms vai e-pastu.**

Par dalībnieku veselības stāvokli un uzvedību atbild komandējošā organizācija.

**Reklāmas noteikumi.**

Sacensību laikā oficiāli uzņemtas fotogrāfijas un video organizatori tiesīgi izmantot pēc saviem ieskatiem, nesaskaņojot tā izmantošanu ar attēlā redzamo personu.